**Viljandi Kaare kooli PARENDUSTEGEVUSTE KAVA (mai 2025, Viljandi)**

|  |  |  |  |  |
| --- | --- | --- | --- | --- |
| Kriteerium | EAst tulenev arendustegevus | HAst tulenev parendustegevus | Periood | Kommentaar |
| Õppekavaarendus on kaasav, süsteemne ja tõenduspõhine | Õppekava arendamisel tagatakse õppekava erinevate osade omavaheline sidusus ja õppijakeskne lähenemisviis. | **Aineteülese lähenemise kasutuselevõttu loodusainete valdkonnas erinevates kooliastmetes ja eriti üleminekul kolmandasse kooliastmesse.** | 2025/26 pilootaasta  2026/27  analüüs, parendamine.  Alates 2027. september rakendamine | Loodusainete õpetamine aineüleselt tasemegruppides õpiväljunditest lähtuvalt. Eriti vajalik vähendatud õpitulemustega õpilastele loodusainete õpetamisel kolmandas kooliastmes. |
| Õppekava arendatakse eesmärgi- ja väärtuspõhiselt. Protsessi on kaasatud õppijad, kooli töötajad ja teised olulised osapoolt esindajad ning nende roll õppekavaarenduse protsessis on selgelt määratletud | **Õpilaste ja vanemate kaassamine õppekavaarendusse** | Alates 2025/26 õppeaastast iga-aastane tegevus | Viia läbi igal õppeaastal arenguseminar, kuhu on kaasatud lapsevanemad, õpilased. |
| Õppekava analüüsitakse ja parendatakse regulaarselt, arvestades rakendamise käigus kogutud tõendeid ning õppeprotsessis kasutatud praktikaid. Sealhulgas võetakse analüüsimisel aluseks tõenduspõhist informatsiooni | **Üldpädevuste ja läbivate teemade lõimingu rakendamise analüüs.** | 2025/26 ettevalmistav aasta, analüüs, kaardistamine ja eeltöö.  2026/27 muudatuste ja täienduste sisse viimine õppekavasse, sissekannete tegemine õppeinfosüsteemi.  2027/28 analüüs, olukorra kaardistamine.  2028 ja edasi – jätkub tegevus regulaarselt. | Süsteemi loomine, mis annab täpsema ülevaate, milliste üldpädevustega millistes ainetes tegeletakse, kuidas üldpädevuste käsitlemist õppeinfos kajastatakse. Eesmärk süstematiseerida üldpädevuste ja läbivate teemade rakendamine õppetöös |
| **Arvutiõpetuse ainekava kaasajastamine lähtuvalt sellest, et mintmed digioskused omandatakse juba teiste ainetundide raames** | 2025/26 ettevalmistav aasta, analüüs, kaardistamine, eeltöö.  2026/27 muudatuste ja täienduste sisse viimine õppekavasse. | Kaardistamine, millised arvutiõpetuse oskused omandatakse või saaks omandada teiste ainetundide raames. Vastavate lõimingukohtade kavandamine ja sisse viimine õppe- ja töökavades.  Analüüs, kas arvutiõpetuse sisu eeldab õppeaine nimetuse muutmist. Teises ja kolmandas kooliastmes valikaine nimetuse muutmine. |
| Õppimise ja õpetamise protsessis arvestatakse iga õppija eripära ning toetatakse tema terviklikku arengut. | Kool väärtustab vanema ja/või hooldaja rolli õppija arengu toetamisel ning loob võimalused selleks, et vanem ja/või hooldaja osaleks selles protsessis vastutustundliku partnerina. | **Tugeva haridusalase väärtuse säilitamine ja tõstmine** | Alates 2025/26 õppeaastast iga-aastane tegevus | Aktiivne ja läbipaistev suhtlus kogukonnaga, iga-aastane arenguseminar, kuju on kaasatud kõigi osapoolte esindajad. Kooli tugevuste esile toomine, edulugude jagamine, kooli eripärase lähenemise tutvustamine. |
| Õppija arengu seire ja hindamine toetab kavandatud õpiväljundite saavutamist. | Õppija arengu pideva seire ja hindamise kaudu saadud informatsioon on aluseks õppimise ja õpetamise täiustamisele koolis. | **Süsteemne tugimeetmete (IÕK, tugispetsialistid, tugiisik, abiõpetaja) mõju hindamine õpitulemustele. IAJK täitmise süsteemsus.** | 2025/26 alates terve uue arengukava perioodi vältel: süsteemi lahti kirjutamine, rakendamine, analüüs, parendustegevuste sisse viimine jne. | Hindamisraamistiku loomine, mis kirjeldab, kuidas ja kui sageli analüüsitakse toemeetmete mõju. Andmete kogumine sekkumise tulemuslikkuse kohta (hinnete muutus, käitumine, oskuste areng), kuhu on kaasatud klassijuhatajad, aineõpetajad, tugispetsialistid, lapsevanemad). Eesmärk toemeetme tõhususe hindamise alusel teha muudatusi õpilase toetamises. |
| **Õpilaste ja lapsevanemate kaasamine hindamissüsteemi arendusse** | Alates 2025/26 õppeaastast iga-aastane tegevus | Viia läbi igal õppeaastal arenguseminar, kuhu on kaasatud lapsevanemad, õpilased.  Õpilaste küsitlused, selgitamaks nende eelistusi hindamisviisidele.  Hindamiskriteeriumite aktiivne tutvustamine õpilastele.  Küsimustike abil arvamuse kogumine, analüüsi tulemustega arvestamine hindamissüsteemi arendamisel. |
| Kooli väärtused ja toimimise põhimõtted on kokku lepitud ja järgitud. | Koolis analüüsitakse ja hinnatakse süsteemselt väärtuste rakendamist õppimise ja õpetamise protsessis, õpetajate ja õppijate vahelistes suhetes, kooli töötajate koostöös, otsuste vastuvõtmisel, parendustegevuste kavandamisel | **Korrigeerida kooli tagasisideküsimustikud, sh Vaadata üle ja parandada väärtuste osa tagasisideküsitluses.** | 2025/26 – seniste küsimustike analüüs ja tulemuslikkuse hindamine, vastavalt uue arengukava eesmärkidele küsimustike kohandamine ja rakendamine alates kevadest 2026. | Tagasisideküsumustike korrigeerimine vastavalt hinnatavatele eesmärkidele ja õpilaste eripärale. Väärtuste osa ümber sõnastamine tagasisideküsimustikes. |
| Kooli juhtimine on koostöine, arengule suunatud ning kogukonnaga arvestav. | Kooli juhtimine on kaasav, motiveerides lastevanemate ja teiste kogukonna liikmete panustamist ning toetades kooli meeskonnas üksteiselt õppimist ja eneseteostust. Õppijate ja õpetajate kaasamine otsustusprotsessidesse on süsteemne ja tähenduslik. | **Õpilasesinduse kaasamise olulisus kooli juhtimisse.**  **Kogukonda kaasavate arenguseminaride läbi viimine üks kord õppeaastas, et kaasata kõik huvigrupid kooli arendusse.** | Alates 2025/26 õppeaastast arenguseminar üks kord õppeaastas.  Alates 2025/26. õppeaastast meeskonna ja ÕE arutelu ÕE paremast kaasamisest. Tegevuskava koostamine, rakendamine, analüüs, parendamine. | Leida HEV koolile kohased võimalused, et toetada õppijate kasvamist aktiivseteks ja mõtlevateks kodanikeks. Edasine süsteemsem kaasamine aitab tugevdada õpilaste häälestatust kooli kui kogukonna ühiseks vastutuseks ning viib kooli juhtimispraktika kooskõlla Põhikooli- ja gümnaasiumiseaduse eesmärkidega. |
| Koolis on tagatud õppijate, õpetajate ja teiste kooli töötajate vaimne, sotsiaalne ning füüsiline heaolu. | Koolis toetatakse ja seiratakse kõigi õppijate ja kooli töötajate füüsilist heaolu ja arengut. | **Kolmanda kooliastme õpilaste rahulolu analüüsimine ja toetusmeetmete pakkumine.** | Alates 2025/26 õppeaastast. | Analüüsida põhjalikult kolmanda kooliastme õpilaste rahulolu kooliga, viia läbi täiendavaid küsitlusi, uuringuid ning tulemused võtta aluseks parendustegevusteks: näiteks tugiteenuste kättesaadavuse parandamine, kiusamisjuhtumitega tegelemise tõhustamine. |
| Koolis on väärtustatud ja tagatud õpetajate ning teiste kooli töötajate professionaalne areng. | Õpetajad ja teised koolitöötajad saavad oma tegevuse kohta arengut toetavat ja motiveerivat tagasisidet nii üksteiselt, kooli juhtkonnalt kui ka teistelt osapooltelt. | **Tunnivaatluste süsteemi loomine.** | 2025/26 õppeaasta – tunnivaatluste süsteemi ja põhimõtete välja töötamine, piloteerimine, analüüs.  Alates 2026/27 õppeaastast rakendamine, analüüs, parendamine jne. | Regulaarsed vaatlus- ja aruteluprotsessides luua võimalusi jagada häid õpetamispraktikaid, tugevdada koostööd ning ühtlustada õppetöö kvaliteeti kogu koolis. Suurendada õpetajate teadlikkust oma tugevustest ja arenduskohtadest ning aidata kujundada arenevat ja toetavat koolikultuuri. |
| **Ettepanekud pidajale:**   * **Selgem tulevikuvisioon ja kindlus koolipidaja poolt**   Kooli töötajatel ja lapsevanematel on ebakindlus kooli tuleviku suhtes. Koostöös kooli juhtkonnaga läbi mõelda, läbi milliste sõnumite ja tegevuste on võimalus tugevdada laiendatud koolipere kindlustunnet, pakkudes selgemaid vastuseid ja pikaajalisemat strateegilist vaadet kooli tuleviku osas.   * **Füüsiline ruum kui heaolu mõjutaja**   Koolil on väljakutseks kaasaegse õpikeskkonna vähesus. Kuna antud aspekt on seotud ka koolipere vaimse ja füüsilise heaoluga, siis vajab see eraldi tähelepanu ning lahenduste otsimist koostöös kooli pidajaga.   * **Digitaristu ja õppematerjalide arendamine**   Hinnata kooli digitaristu olukorda ning planeerida investeeringuid IKT vahendite uuendamisse. Kool vajab kaasajastatud digiseadmeid, et toetada õppetööd vastavalt tänapäeva nõuetele. Arvestades muutuvat õpikäsitust, otsida täiendavaid võimalusi digivahendite kaasajastamiseks ja õpetajate digipädevuste arendamiseks, samuti õppematerjalide mitmekesistamiseks.   * **Kooli kuvandi teadlik arendamine**   Analüüsida koostöös, kuidas kooli tugevusi paremini nähtavaks teha ja julgemalt kommunikeerida. Toetada koostööd lasteaedadega, et peredel oleks rohkem infot ja enesekindlust oma lapsele sobiva kooli valimisel. Koos koolimeeskonnaga töötada välja kooli tunnuslaused, mis toetaksid kooli väärtusi ja omapära ning mida kasutada postitustes ja üldises kommunikatsioonis. | | | | |
| Hindamismeeskonna soovitused, mida ei arvestata:  Kool arvestab kõigi soovitustega parendustegevuste kavandamisel. Eksperdid ei ole andnud ühtegi soovitust, millega kool ei soovi arvestada. Soovitus luua õpetajate karjäärimudel ja palga diferentseerimise alused ei ole käesoleval ajal esmajärjekorras teostatav, kuna see sõltub nii riiklikust haridusleppest ja kooli pidaja otsusest anda koolidele lisaressurss palga diferentseerimiseks. | | | | |